open-index/open-wikipedia-markdown huggingface dataset:
SpVgg EGC Wirges

**Spvgg Eintracht Glas Chemie Wirges** is 'n sportklub uit Wirges in die deelstaat Rynland-Palts in Duitsland, veral bekend vir sy sokkerafdeling.

Die huidige klub het in 1972 ontstaan uit die samesmelting van *SC 1924 Wirges*, *SV 1949 Ebernhahn* en *SV Rot-Weiß 1921 Siershahn*. Benewens sokker het die klub ook afdelings vir atletiek en gimnastiek.

Die klub se grootste prestasie was om die Oberliga te haal in 1983, 1994 en 1998.

## Onlangse ligaposisionering 
## Eksterne skakels 
* Amptelike klubwerf
Puls

'n **Puls** is enige eenmalige versteuring wat deur 'n medium beweeg. Die puls beweeg altyd weg vanaf die oorsprong van die versteuring. Daar bestaan twee soorte pulse wat deur 'n medium kan beweeg: indien die versteuring loodreg is op die rigting waarin die pols beweeg, word na die puls as *transversaal* verwys. Indien die versteuring samelynig (parallel) is aan die rigting waarin die puls beweeg, word na die puls as *longitudinaal* verwys. 'n Voorbeeld van 'n transversale puls is 'n puls in 'n liggolf of watergolf. Pulse in klankgolwe is voorbeelde van longitudinale pulse. 'n Opeenvolging van pulse vorm 'n golf.
Suiwer stof

[duimnael|[Goud is een van die min suiwer stowwe wat in die natuur voorkom.]]

'n **Suiwer stof** is 'n stof wat nie fisies in twee of meer stowwe geskei kan word nie. Wanneer stowwe fisies geskei word, word dit gedoen met behulp van byvoorbeeld handsortering of filtrasie. Suiwer stowwe kan chemiese elemente òf chemiese verbindings wees. Chemiese elemente is in hul eenvoudigste vorm en kan nie deur chemiese metodes in eenvoudiger stowwe opgebreek word nie. Chemiese verbindings is op molekuulvlak en kan deur middel van chemiese metodes verder opgebreek word totdat ál die elemente tot in hul eenvoudigste vorme ontbloot word. Voorbeelde van suiwer stowwe sluit in O2, NaCl (tafelsout) en water (H2O).
Hokey Pokey

Die **Hokey Pokey** (uitgespreek as "hou-kie pou-kie"), soms ook bekend as die **Hokey Cokey**, is 'n dansie waarin verskeie individue kan deelneem. Dit het 'n kenmerkende deuntjie en lirieke. Die dansie is baie populêr in Engelssprekende lande, en veral onder jong kinders. Dit is onbekend presies hoe en waar die dansie ontstaan het. Daar is twee tradisies van die dansie wat in twee verskillende dele van die wêreld ontwikkel het.

## Verenigde State 
In die Verenigde State het hierdie dansie in die 1950's populêr geword onder die benaming "Hokey Pokey". Die kopiereg van die gepaardgaande liedjie is in 1950 aan Larry LaPrise, Charles Macak en Tafit Baker toegestaan. Die legende lui dat hierdie trio die pretdansie in 1949, ter vermaking van die ski-mense by Idaho se Sun Valley-oord, geskep het. Hierdie legende kan nie as waar beskou word nie, omdat die dansie reeds baie gewild onder die Amrikaanse en Britse diensmag was tydens die Tweede Wêreldoorlog.

## Brittanje 
In Brittanje staan hierdie dansie bekend as die *Hokey Cokey* en het dit presies dieselfde lirieke, deuntjie en dansie as die Amerikaanse weergawe daarvan. Dit was gewild in Engeland gedurende die 1940's. In die Londense Cockney-uitspraak staan die dansie bekend as die "Okey-cokey". Die dansie word wyd beskou as 'n tradisie.
Dewey-klassifikasiestelsel

Die **Dewey-klassifikasiestelsel** is 'n soort klassifikasiestelsel wat hoofsaaklik in biblioteke en bronnesentrums gebruik word om naslaanwerke te rangskik. Fiksie word alfabeties gerangskik volgens die eerste drie letters van die skrywer se van. Volgens die Dewey-klassifikasiestelsel word inligting in tien hoofkategorieë verdeel:

* 000 - 099 Algemene werke
* 100 - 199 Filosofie
* 200 - 299 Godsdiens
* 300 - 399 Sosiale wetenskappe
* 400 - 499 Taalwetenskap
* 500 - 599 Wetenskap en wiskunde
* 600 - 699 Toegepaste wetenskap en nywerheidskunde
* 700 - 799 Kuns en ontspanning
* 800 - 899 Letterkunde
* 900 - 999 Geskiedenis, Aardrykskunde, biografie

Die tien hoofkategorieë word dan elk weer in tien subkategorieë verdeel. In die handboek van die Dewey-klassifikasiestelsel word onderwerpe alfabeties aangegee. Mens kan 'n onderwerp daarin naslaan om die nommer wat gesoek word (byvoorbeeld tennis), te vind.

Alhoewel baie biblioteke vandag slegs oor 'n digitale katalogus op rekenaar beskik, het die meeste nog 'n kaartkatalogus wat in drie dele verdeel is, naamlik outeurs, onderwerpe en titels.
Tydskrif

duimnael|300px|'n Kliënt blaai deur tydskrifte (voor hy betaal!).
duimnael|300px|'n Winkelrak vol tydskrifte.

'n **Tydskrif** is 'n versameling gebinde bladsye waarin 'n wye verskeidenheid van inligting oor aktuele onderwerpe en artikels wat oor 'n lang tydperk van belang kan bly, aangetref word. Die mees onlangse uitgawes van tydskrifte word hoofsaaklik in supermarkte en hoekkafeë gevind. Biblioteke bewaar gewoonlik die ouer uitgawes in 'n stoorplek. Artikels word gewoonlik ook gekatalogiseer.

## Afrikaanse tydskrifte 
Van die bekendste Afrikaanse tydskrifte sluit in:
* *Landbouweekblad*
* *Huisgenoot*
* *LitNet Akademies*
* *Rooi Rose*
* *Sarie*

## Eksterne skakels 
* 
*
Boek

[duimnael|regs|250px|'n Boek in die leessaal van die Universiteit van Graz ([Oostenryk).]]

'n **Boek** is 'n algemene voorwerp wat 'n klomp gebundelde bladsye het waarop daar in ink, of soms ander stowwe, inligting geskrywe staan. Boeke kan oor een onderwerp handel (soos storieboeke en veldspesifieke boeke) of oor 'n hele aantal (soos ensiklopedieë). Boeke beskik oor die volgende kenmerke:
*Dit het 'n titelblad, gewoonlik waarop die naam van die skrywer en uitgewer, sowel as die publikasiedatum verskyn
*Sommige boeke het 'n voorwoord en/of inleiding
*Daar is in sekere boeke, soos naslaanwerke, 'n inhoudsopgawe vóór in die boek
*Daar is normaalweg 'n indeks ('n alfabetiese lys van die onderwerpe wat in die boek verskyn) agterin naslaanwerke
*Sommige boeke het ook 'n glossarium agter in die boek, waar woorde en terme verduidelik word

Volgens Unesco se definisie word enige gedrukte publikasie wat nie gereeld verskyn nie, aan die publiek beskikbaar gestel word en met uitsondering van die titelblad en omslag 'n minimum van 49 bladsye het as boek beskou. Tans word daar jaarliks sowat 1,2&nbsp;miljoen boeke gepubliseer (waarvan 375&nbsp;000 in Engels en 80&nbsp;000 in Duits verskyn). Die wêreldwye omset beloop meer as 600 miljard ZAR.

Moderne variante van boeke sluit e-Boeke met digitaalgestoorde boektekste en oudioboeke in.

## Nie-fiksie 
Ensiklopedieë, handleidings, jaarboeke en ander naslaanwerke bevat feitelike inligting, maar hierdie naslaanwerke verwys ook na ander bronne waar meer inligting verkry kan word. Dit word in 'n bibliografie gelys. Sulke boeke help gewoonlik met navorsing.

## Verwysings 
## Eksterne skakels 
* 
*
Sinoniem

**Sinonieme** is woorde wat min of meer dieselfde betekenis het, byvoorbeeld:
* Die *afrigter*/*breier* van 'n span; en
* Om 'n *afkeer van*/*hekel aan* iets te hê.

Alhoewel twee woorde soms min of meer dieselfde beteken, is die nie vanselfsprekend dat albei ewe goed op elke plek inpas nie, want die gevoelswaarde en toon kan verskil:
* Die heelal is *oneindig*/*eindeloos*
*Eindeloos* en *oneindig* beteken albei *sonder einde*, maar oneindig beteken ook *buitengewoon groot* of *onbegrens*. *Eindeloos* druk soms 'n negatiewe gevoel uit:
* Hulle het oor die *eindelose* sandduine voortgestrompel.

## Voorbeelde 
Voorbeelde van sinonieme:
* aanhaal — siteer
* aanwesig — teenwoordig
* aborsie — vrugafdrywing
* advertensie — reklame
* bly – opgewonde, opgeruimd
* bang – bevrees, beangs, vreesbevange
* chemie — skeikunde
* dwing — forseer
* ellendig — miserabel
* folter — martel
* giftig — toksies
* jaloesie — afguns
* kwaad – woedend, boos, omgekrap
* komieklik — koddig / snaaks
* lessenaar — skryftafel
* moeg – uitgeput, tam, energieloos
* periode — tydperk
* teenstander — opponent
* tydperk — periode
* wanhopig — desperaat
* wins — profyt

## Sien ook 
* Antoniem, woorde wat teenoorgestelde betekenis het.
* Homoniem, woorde wat dieselfde spelling het en dieselfde klink, maar die betekenisse verskil.
* Homograaf, woorde wat dieselfde spelling het, maar nie dieselfde betekenis, klankvorm of oorsprong het nie.
* Homofoon, woorde wat eenders klink, maar die betekenis en spelling verskil.
Semantiek

**Semantiek** verwys na die betekenis van taal. Kommunikasie kan slegs doeltreffend plaasvind wanneer die betekenis van die woorde vir sowel die spreker/skrywer as die luisteraar/leser duidelik is.

## Semantieke kategorieë 
*Antonieme
*Homofone
*Homonieme
*Sinonieme

## Sien ook 
*Lys van woordsoorte
*Taalkunde
Lys van streeksname in Suid-Afrika

Hierdie is 'n **lys van streeksname in Suid-Afrika**.

## Noord-Kaap 
*Benede-Oranjeriviervallei
*Boesmanland
*Campbell-gronde
*Duineveld
*Ghaapse plato
*Gordonia
*Griekwaland-Wes
*Hantam
*Hay
*Herbert
*Kalahari
*Kalahari-pannestreek
*Karoo
*Moordenaarskaroo
*Namakwaland
*Richtersveld
*Roggeveld

## Oos-Kaap 
*Albanie
*Albert
*Baviaanskloof
*Bomvanaland
*Brits-Kaffraria
*Emigrante-Tembuland
*Eden (Tuinroete)
*Fingoland
*Galekaland
*Glen Grey
*Grens
*Kaffraria
*Kamdeboo
*Karoo (deel)
*Kouga
*New England (Suid-Afrika)
*Noorsveld
*Oostelike Provinsie (streek)
*Pondoland
*Sonskynkus
*Tarka
*Tembuland
*Toorwater
*Victoria-Oos
*Tsitsikamma
*Wildekus
*Wodehouse
*Zuurveld

## Wes-Kaap 
*Boland
*Breederiviervallei
*Die Vleie
*Drakenstein
*Eden (Tuinroete)
*Hardeveld
*Hemel-en-Aarde-vallei
*Hexriviervallei
*Hottentots-Holland
*Kaapse Vlakte
*Kannaland
*Klaasvoogds
*Klein Karoo
*Knersvlakte
*Koo
*Koue Bokkeveld
*Koup
*Land van Waveren
*Langkloof
*Moordenaarskaroo
*Olifantsriviervallei
*Outeniekwaland
*Overberg
*Rûens
*Sandveld
*Strandveld
*Swartland
*Tankwa Karoo (sien Tankwa Karoo Nasionale Park)
*Toorwater
*Tuinroete
*Vier-en-twintig Riviere
*Waboomskraal
*Walviskus
*Warm Bokkeveld
*Weskus
*Westelike Provinsie (streek)
*Wynland

## Noordwes 
*Gatsrand
*Ghaapse plato
*Marico
*Mieliedriehoek
*Moot
*Stellaland

## Vrystaat 
*Gariep
*Hoogland
*Mieliedriehoek
*Oppermansgronde
*Riemland
*Transgariep
*Verowerde Gebied

## Gauteng 
*Bankeveld
*Gatsrand 
*Hoëveld
*Moot
*PWV
*Vaaldriehoek

## KwaZulu-Natal 
*Dolfynkus
*Griekwaland-Oos
*Hibiskuskus
*KwaZulu-Natal Middeland
*Makatinivlakte
*Maputaland (vroeër Tongaland)
*Olifantkus
*Oribivlakte
*Strelitziakus
*Vallei van 'n Duisend Heuwels
*Wildekus

## Limpopo 
*Bosveld
*Makapansgatvallei
*Soutpansbergdistrik
*Sekoekoenieland (soms Sekhukhuneland)
*Springbokvlakte

## Mpumalanga 
*Laeveld
*Mieliedriehoek
*New Scotland
Sinsbou

**Sinsbou**, **sintaksis** of **sinsleer** het onder meer te doen met hoe sinne opgebou word, want die volgorde van die sin speel dikwels 'n belangrike rol by die betekenis wat oorgedra word. Sintaksis het dus te make met die verhouding waarin woorde tot mekaar staan in sinne. Voorbeelde waar sintaksis die betekenis van 'n sin kan verander:
*Cassie vertel 'n *langer storie*. Cassie vertel 'n *storie langer*.
*Dis *ver* van *mooi* af. Dis *mooi* van *ver* af.

Sintaksis steun dikwels sterk op woordsoortetikettering om analises te doen. So ook kan die verskeie sinstipes verder geklassifiseer word na verlang van die eenhede waaruit die sin bestaan en die funksie wat elke sinsdeel vervul. 

## Sinstipes 
Daar word tussen vier basiese sinstipes onderskei:
***Stelsinne** (Ek drink koffie.)
***Vraagsinne** (Wie drink koffie?)
***Bevelsinne** (Drink jou koffie!)
***Uitroepsinne** (Wat 'n heerlike koppie koffie!)

## Stelsinne 
* Die punt sluit 'n stelsin af.
Die hond loop al weer in die straat rond. 
* Wanneer 'n stelsin op 'n e-pos- of internetadres eindig, word die sin met 'n punt afgesluit.
Kontak my gerus by adres@adres.co.za.
* Woordgroepe wat as losstaande stellings optree, word in die reël ook met 'n punt afgesluit. 
Ek is siek en sat vir jou gesanik. Siek en sat. 

## Vraagsinne 
* 'n Vraagteken sluit 'n direkte vraag, retoriese vraag, einddeelvraag (wat eindig op **nè, hè** of frases soos **nie waar nie**), of intonasievraag af.'
Wat is jou naam?
Ek sit en wonder: Hoe laat is dit eintlik?
Sy is pragtig, nie waar nie?
* 'n Vraagsin wat as stelling optree, kan met 'n punt afgesluit word. 
Wie weet, miskien kom sy tog more huis toe.
Wat praat jy alles, buurman. 

## Bevelsinne en uitroepsinne 
* Die uitroepteken word geplaas na uitroepe en bevele, sinne wat affek soos woede of verbasing uitdruk, of sinne wat hard uitgespreek word. 
* Bevele en waarskuwings word in die reël met 'n uitroepteken afgesluit.
Kom hier! Gou!
Pasop vir jou!
* Die uitroepteken word gebruik na enige woord, frase of sin in die direkte rede wat hard en skielik uitgespreek moet word. 
"Uit!" roep die tennisskeidsregter van sy stoel af. 
* Die uitroepteken wat na 'n woord, frase of sin geplaas word, dui affek soos verbasing, ongeloof, blydskap of sarkasme aan.
Eina!
Ag nee, man!
Net nie dit nie!
Hy is soggens 'n regte ou sonstraaltjie!
* **Let wel**: Uitroeptekens moet oordeelkundig gebruik word, want te veel daarvan is steurend.  

## Sien ook 
* Afrikaanse taalleer
* Nominalisering
* Pragmetiek
* Semiotiek
* Sintaktiese terme
* Woordsoorte

## Bronne 
* Afrikaanse woordelys en spelreëls, 2017. Kaapstad: Pharos
* VIvA, 2019. Taalportaal, 

## Eksterne skakels 
* Virtuele Instituut vir Afrikaans (VIvA) — Taalpo. rtaal
Palmrekenaar

duimnael|280px|'n Palmrekenaar en 'n selfoon.

'n **Palmrekenaar** is 'n verkleinde vorm van die algemene rekenaar en is selfs kleiner as 'n notaboekrekenaar. Dié onderwerp is só dat die palmrekenaar in die gebruiker se hand sal pas. Dit is amper soos 'n dagboek op 'n rekenaar en werk met 'n battery wat herlaai kan word. Die funksies van 'n palmrekenaar is beperk, maar dít wat die palmrekenaar kan doen, doen hy op 'n gespesialiseerde manier.

Palmrekenaars kan gewoonlik gebruik word vir Internetdoeleindes soos die stuur en ontvangs van vonkpos en om die Wêreldwye web te blaai. Sommiges kan nog fakse ook stuur en ontvang. Gewoonlik kan palmrekenaars ook as dag- en adresboeke ingespan word. Mens kan ook lyste opstel van wat alles gedoen moet word op 'n spesifieke dag. Hierdie lyste staan bekend as "to-do"-lyste. Die palmrekenaar kan soos 'n wekker of 'n soort alarm gestel word om mens te herinner aan belangrike afsprake en verjaarsdae.

## Eksterne skakels 
*
Alizée

**Alizée Jacotey** (gebore in Ajaccio, Korsika op 21 Augustus 1984) is 'n Franse sangeres.

Die verhoognaam wat sy gebruik, *Alizée*, is die vroulike vorm van die Franse woord *alizé* wat "passaatwind" beteken. Sy het dié naam gekies omdat haar ouers ywerige branderplankryers was. Alizée word as 'n protégé van Mylène Farmer en Laurent Boutonnat beskou. Farmer is 'n bekende en suksesvolle Franse sangeres, en Boutonnat is 'n liriekskrywer en komponis. Alizée se bekendste treffer is "Moi... Lolita", wat 'n groot sukses was in byna die hele Europa en dele van Oos-Asië.

Op die ouderdom van vier het Alizée met danslesse begin. Sy het só goed gevaar dat sy daarna nog sanglesse en dramalesse ook geneem het. Op elf het Alizée aan 'n vliegmaatskappy se tekenwedstryd deelgeneem, wat sy gewen het en haar tekening is toe op een van die maatskappy se vliegtuie aangebring. Op vyftien het sy aan 'n sangkompetisie op TV deelgeneem, waar sy die lied "Ma Prièrre" gesing het en daarmee gewen het.

In 2001 is Alizée as die beste nuwe kunstenaar op die NRJ-toekennings verkies. Op 30 April 2001 het sy 'n regstreeks op die Museumplein in Amsterdam opgevoer. Tydens 'n onderhoud met Daphne Bunskoek die volgende dag, het Alizée onder andere vertel van haar planne om nog aanhangers in Japan en Kanada te verower, haar eie karakter (lui, nuusgerig, vasberade), die veranderinge in haar lewe sedert sy beroemd geword het, en haar bewondering van die sangeres Madonna.

Op 6 November 2004 het Alizée die knoop met medesanger Jérémy Châtelain deurgehaak. Op 28 April 2005 is hul eerste dogtertjie, Anny-Lee, gebore.

Alizée se loopbaan het die afgelope tyd stilgestaan, maar sy maak binnekort 'n terugkeer met 'n nuwe album.

## Diskografie 
### Ateljeealbums 
* *Gourmandises* (2000)
* *Mes Courants Électriques* (2003)
* *Alizée en Concert* (2004)
* *Psychedelices* (2008)
* *Une enfant du Siècle* (2010)
* *5* (2013)
* *Blonde* (2014)

### Enkelspelers 
* "Moi … Lolita" (2000)
* "Parler Tout Bas" (2001)
* "Gourmandises" (2001)
* "L'Alizé" (2001)
* "J'en Ai Marre!" (2003)
* "I'm Fed Up!" (2003)
* "J'ai Pas Vingt Ans" (2003)
* "I'm Not Twenty" (2003)
* "A Contre-Courant" (2003)

### DVD's 
* Alizée en Concert (18 Oktober 2004)

## Eksterne skakels 
*  Amptelike webtuiste
* Amptelike Japannese webtuiste
* Nederlandse aanhangerswebtuiste
* Alizée op Last.fm
Toorberg (berg)

**Toorberg** is 'n berg op die Van Heerden-familieplaas Doornbosch geleë, op die grens tussen Graaff-Reinet en Murraysburg en op die rand van die Kamdeboo. Die omgewing word die Sneeuberge genoem, want in die winter lê dit wit van die kapok. Die berg is meestal bekend omdat dit as ruimte dien waarin Etienne van Heerden se roman, *Toorberg*, afspeel.
FC Emmendingen 03

**FC Emmendingen 03** is 'n sokkerklub uit Emmendingen in die deelstaat Baden-Württemberg in Duitsland.

Die klub is in 1903 gestig as *FV Emmendingen*. In 1956 is daar met *SV 1921 Emmendingen* saamgesmelt om die huidige klub te vorm.

Die klub het reeds 3 keer die hoofrondte van die DFB-Pokal gehaal en in die 1988/89-seisoen het die klub tot die tweede rondte van die Pokal gevorder. Emmendingen se grootste prestasie was om in 1964 die Regionalliga vir 'n enkele seisoen te haal, op daardie stadium die tweede vlak in die Duitse sokkerstruktuur. 

## Onlangse ligaposisionering 
## Eksterne skakels 
* Amptelike klubblad
Algemene grootboek

Die **algemene grootboek** is die middelpunt van enige boekhoustelsel. Dit bevat inligting oor elke transaksie waarby die besigheid betrokke is. Die inligting wat in die joernale opgeskryf is, moet na die grootboek oorgedra/oorgeboek word.

Die inligting wat in die joernale voorkom kan nie net daar gelaat word nie, aangesien dit baie lomp en omslagtig sal wees ná 'n paar maande. Die joernale word na die grootboek oorgeboek ten einde die inligting wat in die joernale voorkom, in die grootboek saam te vat of op te som sodat 'n geheelbeeld van die besigheid se sake verkry kan word.
Roman (dubbelsinnig)

**Roman** kan na die volgende onderwerpe verwys:
* Roman, 'n letterkundige genre
* Roman (Roemenië), 'n stad in Roemenië
* Roman (voornaam), 'n voornaam vir meestal seuns
* Roman (lettertipe), Times New Roman, 'n lettertipe in teksverwerking.
* "Roman" is die Engelse naam vir 'n Romein.
* Roman (bier), 'n Belgiese bier
* Roman (vis), 'n seevissoort (rooiroman)

Let op: Die baardskeerder-spinnekop (wat nie 'n spinnekop is nie) staan ook as 'n "roman" bekend.
Roman

: *Hierdie artikel bespreek die letterkundige begrip. Vir ander gebruike, sien roman (dubbelsinnig).*
[duimnael|Die stofomslag van [Johannes Meintjes se roman, Stormvlei]]

Die term **roman** verwys na 'n groot verskeidenheid van veral prosatekste wat van 'n oorwegende fiksionele aard is. Die kernelemente van die roman is die karakters, tyd, ruimte, en gebeure. In elke roman figureer karakters wat aan tyd en ruimte gebonde is. Die organisasie van hierdie gebeure lei tot die verhaalplan, oftewel intrige.

## Geskiedenis 
Die woord *roman* is in die twaalfde eeu gebruik om tussen werke in Romaans (die volkstaal) en Latyn (die formele taal) te onderskei. Die roman was dus die materiaal wat meer volksgewild was. Vanaf die dertiende eeu is die term gebruik vir avontuurlike verhale, totdat dit later in gebruik geneem is om na enige lang fiktiewe prosawerk te verwys. Die roman in sy huidige vorm as belangrikste eenheid in die verhalende prosa het egter eers in die afgelope paar eeue begin ontwikkel. Miguel de Cervantes Saavedra se *Don Quijote* (1605) word algemeen as die eerste roman in die moderne begrip beskou. In die agttiende eeu het die roman as genre in gewildheid toegeneem, met onder andere die werke van bekende Engelse skrywers soos Daniel Defoe, Samuel Richardson, en Henry Fielding.

## Sien ook 
* Vertelperspektief

## Eksterne skakels 
*
ITunes

**iTunes** is ’n mediaspeler wat gebruik kan word om digitale musiek en video-lêers op ’n rekenaar te speel, af te laai, te berg en te organiseer.  Dit kan ook die inhoud van iPod, iPhone, iPod Touch en iPad-toestelle beheer.

iTines kan met die iTunes Store verbind waar musiek, musiekvideo’s, televisieprogramme, iPod-speletjies, oudioboeke, potgooie, rolprente en die uitneem van rolprente (nie in alle lande beskikbaar nie) en luitone (slegs beskikbaar vir die iPhone en 4de generasie iPod Touch) gekoop en afgelaai kan word.  Dit kan ook gebruik word om toepassingsagteware vir die iPhone, iPad en iPod Touch van die Toepwinkel af te laai.  iTunes is gekritiseer omdat dit nie die oordra van musiek van een toestel na ’n ander toelaat nie.

iTunes is op 9 Januarie 2001 deur Apple Inc. bekendgestel.  Die nuutste weergawe, 10.6.3, is beskikbaar as ’n gratis aflaai vir Mac OS X v10.5 of nuwer, asook vir Windows XP, Windows Vista en Windows 7.  In Junie 2010 het Apple ’n nuwe privaatheidsbeleid vrygestel wat inligting bevat het oor die opname en versameling van gebruikers se intydse ligginginligting.  Die inligting is ingesluit in verskeie toestel-spesifieke EGLO’s sedert 2008 maar het eers in 2010 deel uitgemaak van Apple se algemene privaatheidsbeleid.

iTunes gebruik verskeie maniere om musiek en video's in te voer:
*Musiek kan van CDs af gerip word.
*Musiek of video's kan in die iTunes Store aangeskaf word.
*Audio of video kan van iPods ingevoer word, hoewel dit nie outomaties moontlik gemaak is nie ten einde kopieregskening te beperk.

iTunes is gerig op die eenvoudigmaking van die beheer van 'n biblioteek wat audio en video bevat. Dit bied ook verskeie maniere om vir items in die versameling te soek. Só kan daar byvoorbeeld per titel, kunstenaar, komponis, album en genre gesoek word. Verder is dit moontlik om die inligting van CDs via die Internet in te voer sodat die gebruiker nie ál die velde per hand hoef in te vul nie. Die CDs se omslagte kan ook afgelaai en ingevoer word sodat iTunes 'n fisieke ry CDs kan simuleer.

Dit is ook moontlik om speellyste te maak. Hierdie speellyste kan op iPods gebruik word, maak kan ook in die vorm van 'n iMix na die iTunes Store gestuur word vir enigiemand om te besigtig.

iTunes gebruik Apple se multimediaprogram QuickTime vir die audio- en video kodeks. Die iTunes-sagteware is gratis verkrygbaar vir Apple se Macintosh-operateurstelsel en Microsoft Windows-rekenaars vanaf hul tuisblad.

iTunes maak deel uit van Apple se iLife-sagtewarepakket.

## Sien ook 
* Mediaspeler

## Verwysings
Hans Herrmann

duimnael|Hans Herrmann, 2007
**Hans Herrmann** is 'n sakeman en nyweraar van Saldanha aan die Kaapse Weskus.

Herrmann het in 1968 uit Duitsland na Suid-Afrika geëmigreer op soek na 'n beter lewe, omdat die vooruitsigte vir hom as ambagsman in Duitsland nie rooskleurig geluk het nie. Sy eerste werk was die regmaak van padboumasjienerie wat gebruik is vir die teer van die pad tussen Carnarvon en Williston in die noordwestelike Karoo. Daarna verhuis hy in April 1970 na Saldanha waar hy 'n vennootskap met drie vennote begin vir die herstel van meesal vissersbote se meganika.

In 1992 breek Herrmann weg van die vennootskap en stig Hansing Engineering, eers as beslote korporasie, maar meer onlangs as maatskappy. 

Herrmann se groot passie is die opleiding van die jeug as ambagslui. Hy het reeds in die vroeë jare sewentig gekleurde leerlinge onder sy vleuel geneem, ondanks apartheidswetgewing wat dit verbied het. Sowat drie jaar gelede het hy opleiding onder die beskerming van Merseta, die sektorale opleidingsowerheid vir die meganiese en ingenieursbedryf, begin.

Herrmann is die grootste enkele befondser van opposisiepartye in die munisipale gebied Saldanhabaai, hoewel hy reeds sedert 1997 'n ingeskrewe lid van die Volkstaatbeweging is. Op 'n besoek aan Orania het hy die behoefte aan 'n eerste-wêreldse ingenieurswerkswinkel gesien en toe aangebied om 'n inwoner van die Volkstaatdorpie op Saldanha op te lei om die taak waar te neem.

## Bronne 
**Swartland en Weskus Herald*, 7 Junie 2007, bl. 14.
Bokrivier

Die **Bokrivier** is 'n rivier aan die Kaapse Weskus wat in die heuwels by Vredenburg ontspring. Van daar loop dit weswaarts om die Vredenburgse heuwels en dan suidwaarts tot waar dit in die Blouwaterbaai-oord naby Saldanha uitmond. Die riviertjie is gewoonlik by sy monding skaars 'n meter breed, maar het op 7 Junie 2007 so geweldig afgekom dat dit 'n geskiedkundige klipbruggie in die oord weggespoel en 'n diep monding op die strand uitgekalwe het.

**Bokrivier** is ook die naam van 'n plaas tussen Touwsrivier en Ceres in die Wes-Kaap. Van 1860 tot 1990 was die plaas in die besit van die Hugo-familie. Vandag is dit deel van die groter bewaararea rondom die Aquila Lodge.
Torso

duimnael|'n Man se torso. Dit staan ook as romp of bolyf bekend.
**Torso** is die anatomies-korrekte benaming vir die menslike romp of bolyf, waarvandaan die nek en ledemate uitsprei. Dit sluit die bors- of ribbekas en die maag in.

## Hooforgane 
Die lewensbelangrikste organe, waarsonder oorlewing onmoontlik is, word in die torso gehuisves. In die boonste gedeelte van die bors is die hart en die longe, wat beskerm word deur die ribbekas. Die onderbuik (of "abdomen") huisves al die vernaamste organe wat nodig is vir spysvertering, naamlik die maag, die lewer, die groot ingewande (dikderm) en die klein ingewande (dunderm), wat voedingstowwe uit voedsel onttrek; die anus, wat verantwoordelik is vir die uitskeiding van fekalieë, die rektum, wat die fekalieë voor ontlasting berg, die galblaas, die urineleier en die urinekanaal, wat semen en urine na buite die liggaam vervoer. 

Die pelvis huisves onderskeidelik die manlike en vroulike geslagsorgane.
Demografie van Eswatini

duimnael|350px|Mense van Eswatini, 2021; bevolking word in duisende aangedui.
duimnael|Swazidansers lewer 'n vertoning in 'n kulturele dorpie 

**Eswatini** (voorheen Swaziland) word oorwegend deur etniese Swazi's bewoon. Die bevolking bestaan ook uit 'n klein groepie Zoeloes en wit Afrikane, hoofsaaklik van Britse en Afrikaner-oorsprong. Eswatini is ook die tuiste van Portugese setlaars en swart vlugtelinge uit Mosambiek.

Tradisioneel is die Swazi's bestaansboere en herders, maar meeste van hulle werk nou in die regering asook in die formele groeiende stedelike ekonomie. Baie Swazi's werk ook in die myne in Suid-Afrika.

Die land se amptelike tale is Swazi ('n taal verwant aan Zoeloe) en Engels. Die regering en kommersiële besighede gebruik hoofsaaklik Engels. Asiërs, Afrikaners, Portugese, en swart Mosambiekers gebruik hulle eie tale.

## Statistiek 
**Bevolking:**
1,104,479 (Julie 2020)

**Ouderdomstruktuur:**
*0-14 jaar:*
33.63% (2020)
*15-24 jaar:*
18.71% (2020)
*25-54 jaar:*
39.46% (2020)
*55-64 jaar:*
4.36% (2020)
*65+ jaar:*
3.83% (2020)

**Mediaan ouderdom:**	
*totaal:* 23.7 jaar
*manlik:* 22.5 jaar
*vroulik:* 24.7 jaar (2020)

**Bevolkingsgroeikoers:**
0.77% (2020)

**Geboortesyfer:**
24.5 geboortes/1,000 bevolking (2020)

**Sterftesyfer:**
10.1 sterftes/1,000 bevolking (2020)

**Swerfsyfer:**
-6.8 migrant(s)/1,000 bevolking (2020)

**Geslagverhouding:**
*geboortes:*
1.03 manlik/vroulik (2020)
*onder 15 jaar:*
1.00 manlik/vroulik (2020)
*15-64 jaar:*
0.99 (2003 est.), 0.93 manlik/vroulik (2000)
*65 jaar en oor:*
0.78 (2003 est.), 0.7 manlik/vroulik (2000)
*totaale bevolking:*
0.99 (2003 est.), 0.95 manlik/vroulik (2000)

**Kindersterftesyfer:**
*totaal:* 42.8 sterftes/1,000 geboortes (2020), 108.95 sterftes/1,000 geboortes (2000)
*vroulik:* 38.2 sterftes/1,000 geboortes (2020)
*manlik:* 47.3 sterftes/1,000 geboortes (2020)

**Lewensverwagting deur geboorte:**
*totale bevolking:*
58.6 (2020), 50.54 (2014), 33.22 (2005), 39.47 (2003), 
*manlik:*
56,5 (2020), 51.04 (2014), 32.49 (2005), 39.54 jaar (2000)
*vroulik:*
60.7 (2020), 50.04 (2014), 33.98 (2005), 37.87 (2003)

**Vrugbaarheidsyfer:**
2.52 kinders/vrou (2020), 3.92 kinders/vrou (2003), 5.87 kinders/vrou (2000)

**MIV/VIGS - volwassene syfer:**: 26.5% (2012), 33.4% (2001)

**MIV/VIGS - mense met MIV/VIGS:**: 212,900 (2012), 170,000 (2001)

**MIV/VIGS - sterftes:**: 5,500 (2012), 12,000 (2001)

**Nasionaliteit:**
*selfstandige naamwoord:*
Swazi
*byvoeglike naamwoord:*
Swazi

## Verwysings 
## Eksterne skakels
VfL Frohnlach

**VfL Frohnlach** is 'n sportklub uit Ebersdorf bei Coburg in die deelstaat Beiere in Duitsland, veral bekend vir sy sokkerafdeling. Benewens sokker het die klub ook 'n vlugbalafdeling. *Frohnlach* is 'n dorpsdeel van Ebersdorf bei Coburg.

## Geskiedenis 
Die klub is in 1919 gestig as *SC Arminia Frohnlach*. In 1925 is daar met *Turnverein Frohnlach* saamgesmelt waarna die huidige naam die eerste keer aangeneem is. Die klub is in 1933 deur die Nazi’s ontbind as 'n arbeidersvereniging en eers weer in 1945 herstig as *TV Frohnlach*. Die klub is egter kort daarna deur die Geallieerdes ontbind en later daardie jaar weer opgerig as *Allgemeine Sportvereinigung Frohnlach*. In 1948 is die huidige naam weer aangeneem.

Frohnlach het in die laat 1970’s begin opgang maak nadat die nyweraar Willi Schillig as hoofborg en president op die toneel verskyn het. Tussen 1978 en 1980 is die klub drie seisoene in 'n ry gepromoveer en in 1980 is die hoofrondte van die DFB-Pokal gehaal.

## Stadion 
Die klub se tuisveld was oorspronklik bekend as die *Sportplatz am Wirtsteich*, maar na die oprigting van die hoofpawiljoen in 1980 is die veld herdoop as die *Waldstadion am Wirtsteich*. Die veld is weer in die 2006/07-seisoen herdoop en staan nou bekend as die *Willi Schillig-stadion*.

Duitsland se grootste strandsokkertoernooi vind jaarliks op die B-veld plaas.

## Onlangse ligaposisionering 
## Eksterne skakels 
* Amptelike klubblad
Alpha Dog

**Alpha Dog** is 'n film onder die *ware misdaaddrama*-genre, waarin Justin Timberlake, Bruce Willis, Sharon Stone, Ben Foster en Emile Hirsch speel. Die regie is deur Nic Cassavetes. Daar is 'n ouderdomsbeperking van 16 op die film.

Die drama is gegrond op die ware verhaal van skollie-skoolseuns wat 'n vyftienjarige ou ontvoer nadat 'n dwelmtransaksie skeefgeloop het. Hulle vermoor hom en word een vir een in hegtenis geneem. Jesse James Hollywood, wat die moord gepleeg het, het die reg tot aan die einde ontwyk.

## Verwysings
Linkin Park

**Linkin Park** (Engelse uitspraak: /ˈlɪŋkɪn pɑːk/) is 'n beroemde musiekgroep wat in 1996 deur drie hoërskoolvriende van Kalifornië, Mike Shinoda, Brad Delson en Rob Bourdon gestig is. Later is Joe Hahn, Dave Farrell en Mark Wakefield nadergetrek. Hulle het aanvanklik liedjies in Mike Shinoda se slaapkamer opgeneem, maar Mark Wakefield het die groep verlaat toe hulle nie 'n platekontrak kon kry nie. In 1999 het Chester Bennington Wakefield se plek ingeneem en die groep het aan die werk gespring. Hulle het eers as *Xero* bekendgestaan voor hulle hul naam na *Hybrid Theory* en later na *Linkin Park* verander het.

## Hybrid Theory 
Hul debuutalbum, *Hybrid Theory*, was 'n wegholsukses met meer as 5 miljoen CDs wat in 2000 verkoop is. Dit was 'n versameling van vyf jaar se werk met treffers soos *Crawling* en *One Step Closer*. In 2001 het hulle 'n Grammy vir die beste harderock-uitvoering vir *Crawling* ontvang.

## Meteora 
Hul tweede album, *Meteora*, is na geskiedkundige kloosters in Griekeland genoem. Altesaam 800 000 van die CDs is binne 'n week ná die uitreiking in 2003 verkoop. Daarop is treffers soos *Somewhere I Belong*, *Breaking the Habit* en *Numb*. 'n Jaar later het hulle saam met die rapper Jay-Z aan die album *Collision Course* gewerk wat hulle in 2005 hul tweede Grammy vir die beste rap-sang-kombinasie vir *Numb/Encore* besorg het. Shinoda het ook tussendeur 'n hip-hop-groep, Fort Minor, begin.

## Minutes to Midnight 
*Minutes to Midnight* is Linkin Park se derde album. Die groep het die grootste deel van 2006 daaraan gewerk. Die eerste single, ''What I've Done*, het sy debuut in die sewende plek op die Billboard Hot 100 gemaak.

## Diskografie 
* 2000: *Hybrid Theory*
* 2003: *Meteora*
* 2007: *Minutes to Midnight*
* 2010: *A Thousand Suns*
* 2012: *Living Things*
* 2014: *The Hunting Party*
* 2017: *One More Light*
* 2024: *From Zero''
Publieke domein

duimnael|Die nie-amptelike aanduiding dat iets in die publieke domein is.

**Publieke domein** of **openbare besit** is 'n benaming vir sagteware, tekste, beelde en oudiowerke wat geheel en al van outeursregte vrygestel is. Enige persoon kan dus met 'n werk wat onder die publieke domein val, doen wat hy wil sonder enige grense. 'n Werk kan in die publieke domein kom wanneer die outeursreg verval het. 'n Werk val outomaties onder outeursreg, selfs al meld die outeur dit nie.

'n Outeur kan sy werk onderhewig aan 'n lisensie publiseer. Só is die GFDL 'n lisensie waaronder Wikipedia uitgegee word.

## Verwysings
Joernalistiek

[duimnael|Personeel werk in 'n CBC (Radio-Canada)  nuuskantoor-radiostasie in [Montreal.]]
**Joernalistiek** is die werk van 'n joernalis as bydraer tot die media of dikwels ook as ander medewerker aan 'n joernalistieke medium.

## Basiese omskrywing 
Joernalistiek het veral betrekking op die versamel en verwerking van bydraes tot die pers, televisie, radio en meer onlangs ook die internet. Die joernalistiek kan dui op algemene verslaggewing oor 'n wye spektrum onderwerpe in al vier die bogenoemde media of ook op spesialisverslaggewing, byvoorbeeld wanneer 'n joernalis hom of haar toespits op 'n bepaalde belangstellingsveld, byvoorbeeld die omgewing, gesondheid, misdaad, leefstyl, vermaak, motors of opvoeding. Sekere vorme van joernalistiek, soos sloernalistiek, fokus minder op spoed en nuusbreking en meer op verdieping, konteks en narratief.

Joernalistiek word beskou as 'n byna onmiddellike vorm van geskiedskrywing.

## Objektiwiteit 
Hoewel een van die hoofvereistes van die joernalistiek ewewig en objektiwiteit is, is dit in die praktyk nie altyd die geval nie. Baie media, veral koerante, het 'n bepaalde politieke vooroordeel. In Suid-Afrika was dit veral voor 1994 die geval met sekere (meesal Afrikaanse koerante) wat die Nasionale Party ondersteun het, en sekere (meesal Engelse koerante) wat die Verenigde Party en later ook die Progressiewe Federale Party ondersteun het. In gevalle waar 'n medium so 'n bepaalde politieke uitkyk handhaaf, is dit selde vir die bestuur (hetsy redaksioneel of algemeen) nodig om joernaliste te sensoreer, omdat sulke media meesal net joernaliste aanstel wat hulle politieke vooroordeel huldig.

## Loopbaan 
Joernalistiek as loopbaan word gekenmerk deur lang en ongereelde ure, werkspanning, swak besoldiging en ooreising. Aan die pluskant ervaar joernaliste byna daaglikse bevrediging wanneer hulle werk uitgesaai of gepubliseer word. Joernaliste kry die bykomende bevrediging dat hulle kan meehelp om die openbare mening te vorm. Veral weens die swak besoldiging verlaat baie joernaliste uiteindelik die beroep vir meer lonende werk in loopbane in onder meer openbare skakelwese.
Lepton

**Lepton** is 'n Griekse woord wat klein of liggewig beteken. In die fisika is dit die versamelnaam vir sekere fundamentele kwantumdeeltjies soos die elektron, die muon, die tau en die neutrino. Dit lyk of hierdie tweede familie van elementêre deeltjies ook fundamentele entiteite is. Soos kwarke, waarvan daar ook verskeie soorte is, is leptone skynbaar struktuurlose puntdeeltjies, die rotsbodem van die heelal se materievlakke. Daar bestaan tans nog bitter min kennis oor hierdie nietige verskynseltjies. Hoe fisici ook probeer om met die wêreld se hoë-energie-versnellers die elektrone te ondersoek, vind hulle geen aanduiding van 'n interne struktuur nie.

Toe die elektron in 1930 by Niels Bohr se Instituut in Kopenhagen bespreek is, het Werner Heisenberg skertsend gesê dat 'n elektron se kleur net geel kan wees.

*"As ons groen sien, gaan ons vorentoe. As ons rooi sien, wag ons. Maar as ons geel sien, weet ons nie wat om te doen nie."*

In sy boek, *Black Holes* ("swartkolke"), sê Walter Sullivan dit lyk steeds of die elektron (en dit geld vir alle leptone) hom gedra asof hy 'n struktuurlose puntjie is.
Gluon

**Gluone** is "boodskapperdeeltjies" wat tussen kwarke reageer en hulle in pare en drie-drie aan mekaar "plak". Sedert die begin van die 20ste eeu het fisici dit reggekry om die vyf materielae soos die skille van 'n ui af te dop. Eers die buitenste molekulêre laag, dan volg die atomiese laag, die kernlaag, die hadronlaag (waarvan nukleone lede is), en die kwarklaag. Elkeen van die "skille" is deur versnellers en ander instrumente blootgelê.

## Verwysings 
## Eksterne skakels 
*
Mark

**Mark** kan na die volgende onderwerpe verwys:

* Mark Shuttleworth, 'n Suid-Afrikaanse bekende.
* Mark (ekonomie), die markomgewing in die studie van ekonomie.
* Mark, Gelderland, 'n dorpie in die Nederlandse provinsie Gelderland.
* Mark, Noord-Brabant, 'n rivier in die Nederlandse provinsie Noord-Brabant.

## Eksterne skakels 
*
Mark (ekonomie)

[300px|duimnael|'n [Nat mark in Singapoer]]
Die **mark** of **markomgewing** is die omgewing wat onmiddellik buite die ondernemingsvlak geleë is en wat die onderneming op verskeie maniere beïnvloed. Alhoewel die meeste van hierdie faktore nie deur die onderneming beheer kan word nie, is daar tog 'n mate van invloed wat die onderneming kan uitoefen om die markomgewing te affekteer. Sonder verbruikers kan geen onderneming oorleef nie en alhoewel dit nié aan voornemende verbruikers kan voorskryf wat om te koop of wanneer en waar hulle hul aankope moet doen nie, kan dit in 'n redelike mate die optrede van verbruikers beïnvloed, deur seker te maak dat hulle goeie kliëntediens lewer, 'n redelike prysbeleid handhaaf en terselfdertyd op die lewering van gehalteprodukte gefokus is.
Kindermishandeling

**Kindermishandeling** is die fisieke, seksuele, of emosionele mishandeling van kinders deur hul ouers, voogde, of ander mense. Terwyl die meeste kindermishandeling in die kind se eie huis gebeur, is baie gevalle al aangeteken waar kinders mishandel word in sommige organisasie waar kinders betrek word, soos kerke, skole en kindersorgsentrums. Soms vind kindermishandeling op enige lukrake plek plaas, soos ontvoerings en moorde.

## Geskiedenis 
:*Hoofartikel: Geskiedenis van kindermishandeling*

Strydig met die algemene opvatting, is kindermishandeling nie 'n nuwe verskynsel weens die hedendaagse stresvolle lewenswyse en hoë werkloosheidsyfer nie. Reeds in die antieke tye het kindermishandeling plaasgevind, maar dit is nie as sulks geïdentifiseer nie. Verandering in denkwyses aangaande sekere seksuele gebruike kan gesien word as 'n aanhoudende siklus eerder as 'n lineêre vooruitgang. Sekere gedrag was voorheen gesien as normaal, maar later is dieselfde gedrag gedefinieer as afwykend.

'n Seksuele gebruik kon in die antieke tye gesien word as normaal, maar soos die siening van die samelewing verander het ten opsigte van dié gebruik, só het hul houdings ook verander na een wat die seksuele gebruik definieer as immoreel. Later kan hulle dit selfs definieer as 'n kriminele oortreding en later selfs as sigopatologie. Maar soos tye en sienings verander het, kan die houdings selfs verder verander dat die seksuele misbruik van kinders weer gesien kan word as normaal. Met verloop van tyd het mishandeling van kinders op elke moontlike wyse gemanifesteer, fisies, emosioneel, deur verwaarlosing, seksuele uitbuiting en deur kinderarbeid.
Kinderslawerny

Die verskil tussen kinderarbeid en **kinderslawerny** is in 1989 by die "Convention on the Rights of the Child" vasgestel. Daar is besluit dat kinders 'n reg op formele onderrig het. Kinders wat werk het nie die geleentheid om daardie onderrig te ondergaan nie.

Die omskrywing van 'n kind is iemand wat onder die ouderdom van 18 jaar is. Daar is 'n verbod op die indiensneming van kinders onder 15 jaar. As 'n kind ouer as 15 jaar is, maar nog nie 18 jaar nie, het die wet, wat die sektorale vasstelling van minimum lone vir plaaswerkers reël, die volgende bepaling:
* Hulle mag nie meer as 35 uur per week werk nie.
* Hulle mag nie tussen 18:00 en 06:00 werk nie.
* Hulle mag nie gevaarlike chemikalieë hanteer nie.

Dit is dus onwettig om 'n kind onder die ouderdom van 15 jaar in diens te neem en dis die werkgewer se verantwoordelikheid om hom van die kind se ouderdom te vergewis en toe te sien dat sy optrede binne die bepalings van die wet geskied.

## Sien ook 
*Kinderarbeid
*Kindermishandeling
*Slawerny
Türkiyemspor Berlyn

**Türkiyemspor Berlyn** is 'n sokkerklub uit Berlyn, die hoofstad van Duitsland.

## Geskiedenis 
Die klub is in 1978 gestig deur 'n groep jong spelers wat vriendskaplike wedstryde gespeel het as *Kreuzberg Gençler Birliği* (Kreuzberg Jeugvereniging). Kreuzberg is 'n stadsdistrik van Berlyn.

Die klub is formeel in 1983 geregistreer as *BFC Izmirspor*, vernoem na die Turkse stad Izmir, waarmee baie van die destydse spelers bande gehad het.

Die klub is van die begin af finansieel ondersteun deur klein besighede vanuit die Turkse immigrantegemeenskap van Berlyn en in 1987 het die span sy naam verander na *Türkiyemspor Berlyn*.

Die klub het in 1988, 1990 en 1991 die DFB-Pokal gehaal en in 1991 tot die tweede rondte gevorder. In die 1990/91-seisoen het die klub promosie na die 2. Bundesliga gemis deurdat hulle gestraf is vir die gebruik van 'n ongemagtigde speler. Nadat hulle gedwing is om drie wedstryde oor te speel, het hulle net 'n gelykopuitslag in die laaste wedstryd van die seisoen nodig gehad. Die span het egter met 0-5 teen *Tennis Borussia Berlyn* verloor, wat toe gepromoveer het ten koste van Türkiyemspor.

## Impak van die klub op Duitse sokker 
*Türkiyemspor* word erken as een van die suksesvolste klubs wat uit die Duitse immigrantegemeenskap ontstaan het. Die klub het gehelp om 'n positiewe beeld van sy gemeenskap te skep en heelwat ander Turks-etniese klubs het in Türkiyemspor se voetspore gevolg. Die naam *Türkiyemspor* word nou ook gebruik deur klubs in Mönchengladbach, Wuppertal, Breuberg, Amsterdam, Australië en die VSA.

Die klub en sy ondersteuners is ongelukkig ook soms die teiken van vyandigheid en aanvalle deur radikale ver-regse groepe.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
600 v.C.

## Gebeure 
* Koning Jojakim van Juda kom in opstand teen koning Nebukadnesar van Babel.
* Cambyses I volg Cyrus I op as koning van die Perse.
* Smirna word gepunder en vernietig deur Alyattes II
* Marseille word gestig deur die Fokers.
* Milaan word gestig deur die Kelte.
* Monte Albán (Meksiko) word gestig deur die Sapotekers.

## Geboortes 
*

## Sterftes 
*
Paramore

**Paramore** is 'n rockgroep vanaf Franklin, Tennessee in die Verenigde State van Amerika.

## Geskiedenis 
Paramore is deur drie lede begin: broers Zac en Josh Farro, en Hayley Williams. Toe Williams 13 jaar oud was, het sy van haar tuisdorp, Meridian, Mississippi, na 'n Nashville-dorp getrek, waar sy die Farro broers ontmoet het. In die daaropvolgende paar jaar het Paramore op plekke buite die Nashvilla-gebied begin optree, insluitende op konserte soos die Purple Door en die bekroonde Warped Tour. In April 2005, nadat hulle slegs een keer deur 'n grootkop by die uitgewersmaatskappy Fueled by Ramen raakgesien is, is die groep 'n reuse-platekontrak aangebied waarmee hulle 'n CD sou kon vervaardig.

## Groeplede 
* Hayley Williams (gebore 27 Desember 1988) – voorsangeres, pianis, akoestiese kitaar.
* Zac Farro – tromme.
* Taylor York – ritmiese kitaar.

## Gewese lede 
* Jeremy Davis (gebore 8 Februarie 1985) – baskitaar.
* John Hembree – baskitaar.
* Jason Bynum – ritmiese kitaar.
* William "Hunter" Lamb – ritmiese kitaar.
* Josh Farro (gebore 29 September 1987) – hoofkitaar, agtergrondsanger.

### Treffers 
## Ateljeealbums 
* All We Know Is Falling (2005)
* Riot! (2007)
* Brand New Eyes (2009)
* Paramore (2013)
* After Laughter (2017)
* This Is Why (2023)

## Eksterne skakels 
* Amptelike webtuiste
* Amptelike MySpace
* Amptelike Purevolume-blad 
* Amptelike LiveJournal
* Paramore se LiveJournal Community
* Onderhoud op AbsolutePunk.net
* Paramore op Last.fm
FC Oberneuland

**FC Oberneuland** is 'n sportklub uit Bremen in Duitsland, veral bekend vir sy sokkerafdeling. Benewens sokker het die klub ook 'n basketbal- en 'n gimnastiekafdeling.

Die klub is op 13 April 1948 in 'n plaaslike kroeg genaamd "Zum Dorfkrug" gestig. Die klub het al twee keer die hoofrondte van die DFB-Pokal gehaal: In 1993 is daar in die eerste rondte met 1-8 teen Chemnitzer FC vasgeval en in 2003 is die klub in die eerste ronde uitgeskakel deur 1. FC Keulen met 2:5 na ekstra tyd.

## Onlangse ligaposisionering 
## Eksterne skakels 
* Amptelike klubwerf
585 v.C.

## Gebeure 
* 'n Sonsverduistering vind plaas soos deur Thales voorspel.
* Zhou jian wang word koning van die Zhou-dinastie in China.
* Die Koninkryk van Urartu word deur die Meders verower.

## Geboortes 
*

## Sterftes 
*
509 v.C.

## Gebeure 
* Die Romeinse Republiek word gestig na die omverwerping van die Monargie.

## Geboortes 
*

## Sterftes 
*
Pous Callixtus I

**Callixtus I** was die sestiende pous van die Rooms-Katolieke Kerk.

## Biografie 
duimnael|links|upright|Standbeeld van Pous Callixtus I in die Katedraal van Reims
Pous Callixtus I (ook Calixtus of Calistus) is waarskynlik gebore in 155 in 'n Griekse slawefamilie en het in Trastevere, 'n woonwyk in Rome aan die Tiber se regteroewer, groot geword. Hy sterf op 14 Oktober 222. Die naam Callixtus beteken “die mooiste”. In 217 volg hy Pous Zefirinus op en word na sy dood opgevolg deur Pous Urbanus I. Hy was pous tydens die bewind van die Romeinse keisers Heliogabalus en Alexander Severus.

Sy teenstander Hippolitus beskryf sy jeug. Callixtus was as jong slaaf die bestuurder van 'n bank, maar het geld verloor. Hy het uit Rome gevlug, maar is by die see naby Portus gevang en na sy meester Carpophorus in Rome teruggestuur. Sy krediteure het egter gevra dat hy vrygelaat moet word in die hoop dat hy genoeg geld sou verdien om hulle terug te betaal. Callixtus is egter gearresteer toe hy in 'n sinagoge met Joodse geldskieters baklei het. Weens sy geloof is hy na die soutmyne van Sardinië gestuur. Op voorspraak van Marcia, 'n minnares van die keiser Commodus is hy saam met ander Christene in 190 vrygelaat. Omdat sy gesondheid sleg was het Pous Victor I hom onderdak verskaf.

Pous Callixtus gee sy naam aan die Callixtus katakombe langs die Via Appia. Hy is daar begrawe en na hom is alle pouse tot Pous Eutichianus daar begrawe met die uitsondering van Pous Cornelius. Die katakombe was vergeet en verlore totdat dit in 1849 deur die argeoloog Giovanni Battista de Rossi herontdek is. Dit staan tans bekend as die Capello dei Papi. Volgens die legende sterf Callixtus self deurdat hy in 'n put gegooi is by die Santa Maria kerk in Trastevere.

## Pontifikaat 
Een van sy belangrikste besluite was dat alle sondes vergewe kan word, ook moord, owerspel en verkragting. Dit het gelei tot 'n kerkskeuring (skisma) waarby die eerste teenpous, Pous Hippolitus gekies is.

## Verering 
Callixtus word as martelaar en heilige vereer in die Rooms-Katolieke Kerk veral in Todi (Italië). Sy relieke word in verskeie kerke aangehou, onder andere in Cysoing by Doornik, Reims, Fulda, Napels en Rome. Sy feesdag is sy sterfdag 14 Oktober.

## Verwysings 
## Bronne 
* *Catholic Encyclopedia* 1908: "Pope St. Callistus"
* ''Encyclopaedia Britannica: Saint Calixtus I

## Eksterne skakels 
* 
* 
* Ökumenisches Heiligenlexikon

## Nota 
Saamgestel uit die Nederlandse, Engelse, Duitse en Franse Wikipedias.

## Opvolging 
|}